**Ministru kabineta noteikumu projekta**

 **„Veselības inspekcijas maksas pakalpojumu cenrādis”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir aktualizēt “Veselības inspekcijas maksas pakalpojumu cenrādis” (turpmāk – Inspekcija) atbilstoši faktiskajām izmaksām, kā arī precizēt pakalpojumu klāstu, atbilstoši organizācijas un pakalpojumu izpildes faktiskajām izmaksām.Projekta stāšanās spēkā paredzēta 2021.gada 1.oktobrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Likuma par budžetu un finanšu vadību 5.panta devīto daļu, kurā noteikts, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2019.gada 09.jūlijaa noteikumu Nr.309 „Veselības inspekcijas nolikums” (turpmāk – MK noteikumi Nr.309) 5.12 punktu, Inspekcijas finanšu līdzekļus veido arī ieņēmumi no Inspekcijas sniegtajiem maksas pakalpojumiem. Šobrīd Inspekcijas sniegto maksas pakalpojumu cenrādi nosaka Ministru kabineta 2013.gada 27.augusta noteikumi Nr.675 “Veselības inspekcijas maksas pakalpojumu cenrādis” (turpmāk – Noteikumi Nr.675).MK noteikumu Nr.675 grozījumu nepieciešamību nosaka tas, ka maksas pakalpojumos noteiktās cenas neatbilst Inspekcijas sniegto pakalpojumu faktiskajām izmaksām, jo darbinieku atalgojums, dažādu preču un pakalpojumu cenas kopš noteikumu spēkā stāšanās ir palielinājušās. Ņemot vērā klientu pieprasījumu, Inspekcija ir izstrādājusi arī jaunus maksas pakalpojuma veidus. Inspekcijas maksas pakalpojumu cenas nav mainījušās jau 11 gadus un ir balstītas uz 2009.gadā veiktajiem aprēķiniem (2009. gada 6.oktobra Ministru kabineta noteikumi Nr. 1153 “Noteikumi par Veselības inspekcijas sniegto publisko maksas pakalpojumu cenrādi”). Saistībā ar *euro* ieviešanu Latvijā 2013.gadā tika veikta maksas pakalpojumu cenu konvertēšana uz *euro*, neveicot pakalpojumu cenu aktualizēšanu faktiskajās cenās (MK noteikumi Nr.675). 2021.gadā Inspekcija veikusi pakalpojuma izcenojuma aktualizēšanu faktiskajās cenās, kā rezultātā tika secināts, ka pakalpojumu cenas ir palielinājušās vidēji par 57 % salīdzinājumā ar 2009.gadā aprēķinātajām cenām.Visu maksas pakalpojumu izcenojumi ir aprēķināti, ņemot vērā pakalpojumu pašizmaksu, ar mērķi segt ar pakalpojumu sniegšanu saistītos faktiskos izdevumus. Pakalpojumu cenu noteikšanai, tai skaitā izcenojumu veidojošo izmaksu pozīciju noteikšanai, tika piemēroti ar ieteikuma raksturu Ministru kabineta 2011.gada 3.maija noteikumi Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”.Ieņēmumi no sniegtajiem maksas pakalpojumiem tiks novirzīti pakalpojumu sniegšanā iesaistīto speciālistu atlīdzībai, ar pakalpojumu sniegšanu saistīto uzturēšanas un administratīvo izdevumu segšanai. Ņemot vērā MK noteikumos Nr.333 minētās prasības, Inspekcija ir veikusi maksas pakalpojumu izcenojuma aprēķinus faktiskajās izmaksās, kā rezultātā ir nepieciešams precizēt MK noteikumus Nr.675 par maksas pakalpojumiem un attiecīgi iesniegt projektu izskatīšanai Ministru kabineta sēdē. Tā kā paredzamo grozījumu apjoms pārsniedz pusi no MK noteikumus Nr.675 apjoma, noteikumi jāizdod no jauna. Noteikumu projekta mērķis ir ieviest tādus Inspekcijas maksas pakalpojumus, kuru izmaksas atbilst reālajām cenām un pēc kuriem ir pieprasījums, kā arī papildināt ar jauniem maksas pakalpojumiem.1) Cenrāža pielikuma 1.punktam **svītrota piezīme** iekavās (pakalpojums nav obligāts saskaņā ar normatīvajiem aktiem un tiek sniegts pēc būvniecības ierosinātāja brīvprātīga pieprasījuma, ja tiek paredzētas atkāpes no normatīvajos aktos noteiktajām higiēnas prasībām), jo šī piezīme dublē Ministru kabineta 2014.gada 19.augustā noteikumu Nr.500 Vispārīgie būvnoteikumi 15. p. noteikto "Būvvalde pieprasa būvniecības ierosinātājam saņemt tehniskos un īpašos noteikumus no valsts institūcijām, ja tas noteikts attiecīgās jomas normatīvajos aktos", punktā optimizētas objektu grupas, kam tiek pieprasīti nosacījumi, kā arī pēc būtības mainīta mērvienība.1.1. apakšpunkts papildināts ar „dzīvoklim” un izteikts „dzīvoklim, vienģimenes mājai, vasarnīcai, zemnieku saimniecībai”;1.3. – precizēts un izteikts „publiskai būvei ar dažāda profila telpu grupām”;1.4. pakalpojuma veids „ražošanas objektam” papildināts un pārlikts par 1.5. apakšpunktu, izsakot ”ražošanas objektam ar dažāda profila telpu grupām” un 1.4. izteikts „Publiskai telpai”;1.6 . – izveidots no jauna un izteikts ”ražošanas darba telpai”;1.5. – papildināts un izteikts kā 1.7. apakšpunkts šādā redakcijā „inženierbūvei (arī autostāvvietai) un komunikāciju tīklam;1.8. – izveidots no jauna „angāram, noliktavai, īslaicīgas lietošanas būvei”;1.9. – izveidots no jauna „citam 1. punktā neminētam objektam”.2) 2.punktā  **svītrota piezīme** iekavās (saskaņojot atkāpes no būvniecību reglamentējošo normatīvo aktu tehniskajām prasībām) **atstājot nosaukumu "Projekta higiēnas prasību ievērošanas novērtēšana"**, līdz ar to turpmāk tikai viens punkts tiks attiecināts uz projektu novērtēšanu (iepriekš divi – 2. un 15.). Piezīme 2. punktā un 2.2. apakšpunktā svītrota/aizstāta ar 2.2.8 apakšpunktu, jo Atzinumu par projektu iespējams saņemt arī gadījumos, ja objektam normatīvajos aktos nav noteiktas higiēnas prasības, kā arī tā dublē Būvniecības likuma 9. panta trešo daļu "Atkāpes no būvniecību regulējošu normatīvo aktu tehniskajām prasībām būvprojektā pēc tā saskaņošanas ar attiecīgajām valsts un pašvaldību institūcijām ir pieļaujamas šādos gadījumos...".2.1. apakšpunkts izvērsts un izteikts „dzīvojamām ēkām un telpām” sadalot papildus apakšpunktos 2.1.1. „daudzdzīvokļu dzīvojamām ēkām” un 2.1.2. „individuālajām dzīvojamām mājām, savrupmājām, viensētām, dzīvokļiem”.2.2. punkta  formulējums mainīts pēc būtības to apvienojot ar 2.3. un piešķirot jaunu nosaukumu "publiskai ēkai", nosakot sadalījumu atkarībā no platības:

|  |  |
| --- | --- |
| 2.2.1. | ar platību līdz 250 m² |
| 2.2.2. | ar platību no 251 m² līdz 500 m2 |
| 2.2.3. | ar platību no 501 m2 līdz 1 000 m2 |
| 2.2.4. | ar platību no 1 001 m2 līdz 5 000 m2 |
| 2.2.5. | ar platību no 5 001 m2 līdz 10 000 m2 |
| 2.2.6. | ar platību vairāk par 10 001 m2. |

 2.3. punkts izteikts par 2.5.punktu precizējošā redakcijā „citam 2. punktā neminētam objektam”.Izveidoti jauni punkti:

|  |  |
| --- | --- |
| 2.3. | inženierbūvei, inženiertīkliem |
| 2.4. | atkāpes no būvniecību reglamentējošo normatīvo aktu tehniskajām prasībām saskaņošana.  |

3) 3.punkts optimizēts 3.2. apakšpunktu aizstājot ar 3. punktu, vienlaikus svītrojot 3.1. apakšpunktu un izsakot redakcijā **„Atzinuma sagatavošana par objekta (būves) gatavību ekspluatācijai”**, jo pēc jaunā Būvniecības likuma stāšanās spēka vairs netiek atsevišķi izdalītas sabiedriski nozīmīgas ēkas. Saskaņā ar 2014.gada 2.septembra MK noteikumu Nr.529 “Ēku būvnoteikumi” 165. punktu pēc pasūtītāja rakstiska pieprasījuma institūcijas, kuras ir izdevušas tehniskos vai īpašos noteikumus, pārbauda un 10 darbdienu laikā pēc iesnieguma saņemšanas atbilstoši kompetencei sniedz atzinumu par ēkas vai tās daļas gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām, kā arī Inspekcijas atzinums ir nepieciešams, ja nododamajai ēkai vai tās daļai normatīvajos aktos ir izvirzītas obligātās higiēnas prasības. Savukārt šo noteikumu 166. punkts nosaka, ka, ja nodod ekspluatācijā trešās grupas ēku vai tās daļu, pēc pasūtītāja rakstiska pieprasījuma pēc iesnieguma saņemšanas atbilstoši kompetencei atzinumu sniedz arī Inspekcija – par atbilstību higiēnas prasībām. Mainīts apakšpunktu platību sadalījums, atbilstoši reālajam pieprasījuma.3.2.1 apakšpunkts precizēts un izteikts par 3.1. „dzīvoklim, individuālai dzīvojamai ēkai, vasarnīcai, zemnieku saimniecībai”;3.2.1.1. – aizstāts ar 3.1.1.;3.2.1.2. – aizstāts ar 3.1.2. un izteikts „ar platību no 201 m2 līdz 1000 m2”;Papildināts ar jaunu apakšpunktu 3.1.3 „ar platību vairāk par 1001 m²”;3.2.2. izteikts par 3.2.;3.2.3. izteikts par 3.3. precizējot redakciju „publiskai būvei, ražošanas objektam”;Izveidots jauns apakšpunkts 3.1.3. „ar platību vairāk par 1001 m²”;3.2.3.1. izteikts par 3.3.2. jaunā redakcijā „ar platību no 251 m2 līdz 500m2”;3.2.3.2 izteikts par 3.3.3.;Apvienots 3.2.3.3. ar 3.2.3.4. un izteikts kā 3.3.4. jaunā redakcijā „ar platību no 1001 m2 līdz 10 000 m2”;3.2.3.5. aizstāts ar 3.3.5. šādā redakcijā: „ar platību vairāk par 10 001 m2”; 3.2.4. aizstāts ar 3.4. esošā redakcijā;3.2.4.1. aizstāts ar 3.4.1. jaunā redakcijā „autostāvvietai līdz 49 automašīnām”;3.2.4.2. aizstāts ar 3.4.2. jaunā redakcijā „autostāvvietai no 50 automašīnām”;3.2.4.3. svītrots;3.2.4.4. aizstāts ar 3.4.3. esošā redakcijā;3.2.4.5. aizstāts ar 3.4.4. esošā redakcijā;3.2.4.6. aizstāts ar 3.4.5. esošā redakcijā;3.2.4.7. aizstāts ar 3.5. un izteikts jaunā redakcijā „citam 3. punktā neminētam objektam”.4) Cenrāža 4. punktā apvienots 4.1. ar 4.2., izsakot 4.1. jaunā redakcijā „ražošanas, tirdzniecības objektam, publiskai būvei vai telpām” un izveidojot jaunus apakšpunktus:

|  |  |
| --- | --- |
| 4.1.1. | ar platību līdz 500 m²; |
| 4.1.2. | ar platību vairāk par 501 m²; |

4.3. izteikts par 4.2.; 4.4. izteikts par 4.3., 4.5. svītrots;4.6. izteikts par 4.4. esošajā redakcijā;4.7. izteikts par 4.5. ar tā apakšpunktiem esošā redakcijā.5) Cenrāža 6. punkts, atbilstoši faktiskajam pakalpojumu pieprasījumam papildināts ar jaunu apakšpunktu 6.4. **„Pasažieru prāmim/kuģim”** saistībā ar pastāvīgu pieprasījumu pēc šāda pakalpojuma**.**6) Cenrāža 8. punkts aizstāts ar jaunu atzinuma veidu **„Atzinums par vietas izvēli būvniecībai”**, kas tiek brīvprātīgi pieprasīts atsevišķiem objektu veidiem, piemēram, dzeramā ūdens ieguves vietām. Transporta jautājums risināts jaunā Cenrāža 13. punktā „Transporta nodrošinājums 11. punktā minētajiem pakalpojumiem”, kas neietvers higiēniskās novērtēšanas pakalpojumu sniegšanu.7) Noteikumu projekts paredz aizvietot Cenrāža pielikuma 10. punktu (Laboratorisko izmeklējumu un mērījuma uzdevuma izstrādāšana mikrobioloģiskajiem, ķīmiskajiem un fizikālās testēšanas rezultātiem, jo šis pakalpojums ir piekritīgs laboratorijām un nav tiešā Inspekcijas funkcija) ar **„Brīvās tirdzniecības sertifikāta izsniegšana kosmētikas līdzekļu eksportam”.** ES līmenī noteiktās vienotās prasības kosmētikas līdzekļiem nenosaka valsts iestādēm veikt kosmētikas līdzekļu pārbaudi pirms laišanas tirgū, bet gan ražotāja atbildību par katra tā tirgū laistā kosmētikas līdzekļa drošumu, atbilstību un noteiktas informācijas sniegšanu Eiropas Komisijai pirms laišanas tirgū. ES līmenī nav vienotas pieejas  ne apliecinājuma dokumentu par kosmētikas līdzekļu legālu atrašanos tirgū izsniegšanas kritērijiem, ne dokumenta nosaukumam un saturam, tomēr visbiežāk tie tiek saukti par brīvās tirdzniecības sertifikātiem (*Free sale certificate*) un tiek uzskatīts, ka atbilstība prasībām, par ko atbildīgs ražotājs laižot kosmētikas līdzekli tirgū, ietver visu regulā noteikto, arī labas ražošanas prakses ievērošanu. Informāciju par kosmētikas līdzekļu laišanu tirgū kosmētikas līdzekļu ražotājs sniedz saskaņā ar Eiropas Parlamenta un Padomes regulu Nr.1223/2009 par kosmētikas līdzekļiem (turpmāk – regula 1223/2009). Atbilstoši regulas 1223/2009 13.pantā noteiktajam, šo informāciju iesniedz elektroniskā veidā Eiropas Komisijai caur elektronisku saskarni „Kosmētikas līdzekļu paziņošanas portāls” (turpmāk – CPNP). Pašlaik saskaņā ar Ministru kabineta 2013.gada 2.jūlija noteikumiem Nr.354 “Kosmētikas līdzekļu būtisko prasību nodrošināšanas kārtība” (turpmāk – noteikumi Nr.354) 13.punktu: „Veselības inspekcija izsniedz kosmētikas līdzekļu ražotājiem Latvijā brīvās tirdzniecības sertifikātu, kas apliecina, ka komersants ir paziņojis par Latvijā ražotu kosmētikas līdzekļu laišanu Latvijas tirgū”. Saņemot komersanta iesniegumu brīvās tirdzniecības sertifikāta saņemšanai (noteikumu Nr.354 4.pielikumā apstiprināta forma), Inspekcija pārbauda vai informācija par iesniegumā minētiem kosmētikas līdzekļiem ir sniegta CPNP, sniegta atbilstoši regulas 1223/2009 13.panta prasībām, ļauj identificēt konkrēto kosmētikas līdzekli, tostarp norādīts kosmētikas līdzekļa nosaukums un funkcija latviešu valodā.  Inspekcija nesniedz atzinumu par visu iesniegumā minēto kosmētikas līdzekļu atbilstību prasībām, jo ne Inspekcijas, ne kādas citas ES dalībvalsts uzraudzības iestādes funkcijās neietilpst kosmētikas līdzekļu pirmstirgus izvērtēšana vai sertifikācija, mērķis ir noteikt jaunu maksas pakalpojuma veidu - brīvās tirdzniecības sertifikātu izsniegšanu, kas apliecina, ka ražotājs ir paziņojis par kosmētikas līdzekļu laišanu ES tirgū. **Brīvās tirdzniecības sertifikāta sagatavošanu kosmētikas līdzekļu eksportam uzsāk** pēc uzņēmuma rakstiska iesnieguma par iesniegumā nosauktiem kosmētikas līdzekļiem. Komersantiem parasti ir nepieciešams vairāk kā viens sertifikāta eksemplārs, aizpildot iesniegumu norāda nepieciešamo sertifikāta eksemplāru skaitu. Kā arī 10.punkts papildināts ar apakšpunktiem:

|  |  |
| --- | --- |
| 10.1. | par sertifikāta izsniegšanu; |
| 10.2. | par eksportējamā kosmētikas līdzekļa ar individuālu CPNP numuru iekļaušanu sertifikātā; |
| 10.3. | Sertifikāta papildus eksemplārs. |

8) Atbilstoši pieprasījumam precizēts Cenrāža 11. punkts, aizstājot pozīciju „nomazgājumam” ar **„citam paraugu veidam**” un izsakot apakšpunktus šādā redakcijā:

|  |  |
| --- | --- |
| 11.1. | dzeramajam ūdenim; |
| 11.2. | atklāto ūdenstilpju ūdenim; |
| 11.3. | kuģa notekūdeņiem; |
| 11.4. | citam paraugu veidam. |

9) 13.punkts svītrots, jo nav pieprasījuma pēc šāda pakalpojuma. Tā vietā ietverts „**Transporta nodrošinājums 11. punktā minētajiem pakalpojumiem”.**10) Cenrāža 15. punkts integrēts Cenrāža 2. punktā (skat. 3. punktu) un aizstāts ar jaunu pozīciju **„Prakses vadīšana grupai līdz 10 studentiem”**, jo katru gadu Inspekcija īsteno Rīgas Stradiņa universitātes Sabiedrības veselības bakalauru programmas 3. kursa studentu praksi Cilvēka vides un epidemioloģiskajā drošībā, par kuru tiek veikti maksājumi, bet cenrāža pozīcijas neesamība rada sarežģījumus apmaksas noteikšanā. Inspekcija vērš uzmanību, ka jaunā Cenrāža pozīcija ir arī Rīgas Stradiņa universitātes ierosinājums prakses juridisku aspektu organizēšanai, analogi kā tas noteikts Slimību profilakses un kontroles centra maksas pakalpojumu cenrādī.11) 16.punkts svītrots, jo nav pieprasījuma pēc šāda pakalpojuma. Tā vietā izteikts jauns pakalpojuma veids **„Ārpustiesas strīdu risinātāju informācijas pieprasījums”.** Patērētāju ārpustiesas strīdu risinātāju likuma 17.panta trešā daļa paredz ārpustiesas strīdu risinātāju tiesības pieprasīt, informāciju, kura nepieciešama ārpustiesas strīdu risināšanai vai atzinumu no konkrētās jomas uzraudzības iestādes. Atbilstoši MK noteikumu Nr.309 3.3.apakšpunktam Inspekcija nodrošina zāļu, veterināro narkotisko un psihotropo zāļu, mazgāšanas līdzekļu un kosmētikas līdzekļu tirgus uzraudzību. Ņemot vērā, ka šāda veida informācijas sagatavošana prasa papildus resursus, tad Inspekcija saskata nepieciešamību šo pakalpojumu iekļaut maksas pakalpojumu sarakstā.12) 18.punktā precizēts formulējums **„Statistiskās informācijas datu apstrāde un sagatavošana (valsts un pašvaldību institūcijām pakalpojums bez maksas)”**. 13) Cenrādī ietvert jaunu 24.punktu – **„Ārstniecības iestādes reģistrācijas apliecības/medicīnas tūrisma apliecinājuma izsniegšana**”. Atbilstoši 2005.gada 8.marta MK noteikumiem Nr.170 „Noteikumi par ārstniecības iestāžu reģistru” informācija par reģistrētajām iestādēm ir pieejama Ārstniecības iestāžu reģistrā. Tā kā ir situācijas, kad daudzas ārstniecības iestādes vēlas saņemt krāsainu apliecību, ka ir reģistrētas Ārstniecības iestāžu reģistrā vai apliecinājumu, ka reģistrētas veselības aprūpes eksporta pakalpojumu reģistrā (medicīnas tūrisms), tiek veidots jauns pakalpojuma veids. 14) Cenrādī ietvert jaunu 25.punktu – **„Kosmētikas līdzekļu labas ražošanas prakses sertifikāts kosmētikas līdzekļu ražotājiem Latvijā eksportam uz trešajām valstīm”**. Kosmētikas līdzekļu ražotājiem, kuri vēlas savu produkciju tirgot ārpus Eiropas Savienības, atsevišķas valstis pieprasa eksportējošās valsts iestādes izsniegtu sertifikātu, kas apliecina, ka ražošana notiek saskaņā ar labu ražošanas praksi. Lai novērstu šķēršļus Latvijas ražotājiem eksportēt savu produkciju, Noteikumi Nr.354 ar Ekonomikas ministrijas virzītiem grozījumiem tiek noteikts, ka Veselības inspekcija kosmētikas līdzekļu ražotājam, kura komercdarbības vieta ir reģistrēta Latvijas Republikā, izsniedz sertifikātu, kas apliecina, ka Latvijas uzņēmums kosmētikas līdzekļu ražošanā  ievēro labu ražošanas praksi saskaņā ar regulu Nr.1223/2009. Līdz ar to nepieciešami grozījumi Noteikumos Nr.675, nosakot maksu par Veselības inspekcijas sertifikāta, kas apliecina kosmētikas līdzekļa ražotāja atbilstību labai ražošanas praksei, izsniegšanu. Šis pakalpojums stājas spēkā tiklīdz ir veikti grozījumi Noteikumos Nr.354, līdz ar to Veselības ministrija sekos līdzi visai informācijai vai ir nepieciešama atruna par citu spēkā stāšanās datumu.15) Cenrādī ietvert jaunu 26.punktu **„Dokumentu kopēšana (par 1 lapu)”** saistībā arvairāku klientu pieprasījumu pēc šāda pakalpojuma. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un Inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Inspekcijas maksas pakalpojumu ņēmēji var būt jebkurš Latvijas Republikas iedzīvotājs. Ārstniecības personas un ārstniecības atbalsta personas. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā to, ka sniegtie pakalpojumi nav obligāti un tie tiks sniegti pēc personas pieprasījuma, administratīvais slogs netiks palielināts. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2024. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 338 597 | 36 640 | 338 597 | 124 938 | 338 597 | 124 938 | 124 938 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 338 597 | 36 640 | 338 597 | 124 938 | 338 597 | 124 938 | 124 938 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 338 597 | 36 640 | 338 597 | 124 938 | 338 597 | 124 938 | 124 938 |
| 2.1. valsts pamatbudžets | 338 597 | 36 640 | 338 597 | 124 938 | 338 597 | 124 938 | 124 938 |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par valsts budžetu 2021.gadam”. Valsts budžeta programma, no kuras plānots finansēt likuma izpildi 46.00.00 "Veselības nozares uzraudzība" apakšprogramma 46.01.00 "Uzraudzība un kontrole". 2021.gadā Inspekcijai plānoti ieņēmumi no maksas pakalpojumiem un citi pašu ieņēmumi 46.00.00 „Veselības nozares uzraudzība” apakšprogrammā 46.01.00 „Uzraudzība un kontrole” 338 597 *euro* apmērā šādā sadalījumā pa izdevumu kodiem atbilstoši ekonomiskajām kategorijām:**Resursi izdevumu segšanai 4 852 120 *euro***, tai skaitā: pašu ieņēmumi 338 597 *euro*;dotācija no vispārējiem ieņēmumiem 4 513 523 *euro*. **Izdevumi 4 852 120 *euro***, tai skaitā:EKK 1000 Atlīdzība 4 137 409 *euro*; EKK 2000 Preces un pakalpojumi 661 560 *euro*;EKK 5000 Kapitālie izdevumi 53 151 *euro*. Noteikumu projekts paredz ieviest jaunu Inspekcijas maksas pakalpojumu cenrādi, veicot pakalpojuma izcenojuma aktualizēšanu faktiskajās cenās, kā arī papildināt ar jauniem maksas pakalpojumu veidiem. Noteikumu projekts tiks īstenots, mainot attiecīgā budžeta programmās un apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem, kur gadā Inspekcijaiplānoti ieņēmumi no maksas pakalpojumiem **448 522 *euro*** apmērā šādā sadalījumā pa izdevumu kodiem atbilstoši ekonomiskajām kategorijām:EKK 1000 Atlīdzība 365 243 *euro*; EKK 2000 Preces un pakalpojumi 70 438 *euro*;EKK 5000 Kapitālie izdevumi 12 841 *euro*.Inspekcijai ir vēl citi pašu ieņēmumi (izziņas par personas profesionālās kvalifikācijas atzīšanai ārvalstīs, medicīnisko ierīču noma un citi pārējie neklasificētie ieņēmumi), kas tiks saglabāti esošajā apjomā **15 013 *euro*** sadalījumā pa izdevumu kodiem atbilstoši ekonomiskajām kategorijām:EKK 1000 Atlīdzība 1 870 *euro*; EKK 2000 Preces un pakalpojumi 13 143 *euro.* Kopā Inspekcijai 2022.gadā un turpmāk ik gadu **ieņēmumi no maksas pakalpojumiem un citi pašu ieņēmumi** sastādīs **463 535 *euro:*** atlīdzībai 367 113 *euro* (tai skaitā izdevumi atalgojumam 294 395 *euro*), precēm un pakalpojumiem 83 581 *euro* un kapitālajiem izdevumiem 12 841 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Inspekcijas maksas pakalpojumu cenrāža projektā ietvertos pakalpojumus plānots sniegt esošo amatu vietu ietvaros. |
| 8. Cita informācija | Ietekme uz valsts budžetu veidosies 2021.gadā 36 640 *euro*, 2022.gadā un turpmāk ik gadu 124 938 *euro* apmērā. 2021.gada budžetā plānoti **36 640** *euro* pašu ieņēmumi no maksas pakalpojumiem un citi pašu ieņēmumi un tiem atbilstoši izdevumi. 2022.gadā plānoti 124 938 *euro*. Veselības ministrija iesniegs Finanšu ministrijai priekšlikumus par 2021.-2023.gada Veselības ministrijas budžeta bāzes palielināšanu 36 640 *euro* apmērā 2021.gadā un 124 938 *euro* 2022.-2023.gadā.Plānoto pakalpojumu skaitu un detalizētu sadalījumu pa izdevumu pozīcijām atbilstoši Ministru kabineta 2011.gada 3.maija noteikumiem Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” skatīt anotācijas pielikumā “Veselības inspekcijas maksas pakalpojuma izcenojuma aprēķins”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji var piedalīties sabiedriskajā apspriedē. |
| 2. | Sabiedrības līdzdalība projekta izstrādē | Projekta saskaņošanas laikā, projekts tiks izvietots Veselības ministrijas un Inspekcijas mājaslapā sabiedrības informēšanai un nepieciešamības gadījumā sabiedrības pārstāvjiem pastāvēs iespēja izteikt savu viedokli. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide un esošo institūciju likvidācija nav nepieciešama. Pakalpojumu sniegšana neietekmēs centra darbinieku veicamos darba pienākumus, savukārt nepieciešamās amata vietas tiks nodrošinātas esošo amatu vietu skaita ietvaros. |
| 3. | Cita informācija | Nav.  |

Logoša, 67357823

agnese.logosa@vi.gov.lv

Zandberga, 67876041

Lasma.zandberga@vm.gov.lv